《毗陵秋怀（时有老兵为道刘都统帅勇事）》
元代·王逢

老兵为说刘都统，起坐舟中思满襟。
玄武城危寒日短，紫驼尘暗朔风临。
江山不尽新亭泪，天地长悬即墨心。
宋祚未移中道死，至今剑井蛰龙吟。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。